turjo4nis/wikipedia-bn-dump-20250701 huggingface dataset:
হিস্ট্রি (মার্কিন টিভি নেটওয়ার্ক)

দ্য হিস্টরি চ্যানেল মার্কিন যুক্তরাষ্ট্রের একটি টেলিভিশন চ্যানেল। এতে সাধারণত ইতিহাসবিদ, প্রত্যক্ষদর্শী, সক্রিভাবে অংশগ্রহণকারী ব্যক্তিদের সাক্ষাৎকার নিয়ে পর্যবেক্ষণ ও ব্যাখ্যার মাধ্যমে ইতিহাস এবং জীবনী সংশ্লিষ্ট বিষয়গুলো প্রচারিত হয়। ইতিহাস বলতে মহাবিশ্বের ইতিহাস থেকে শুরু করে সভ্যতার ইতিহাস সবই বোঝানো হয়। বিজ্ঞান, জীবনী, ইতিহাস, প্রযুক্তি ইত্যাদি সব কিছুই এতে প্রদর্শিত হয়। এর কয়েকটি মূল অনুষ্ঠান কানাডার হিস্টরি টেলিভিশনে দেখানো হয়। এর ব্রিটিশ সংস্করণটি প্রচার করেছে যৌথভাবে এঅ্যান্ডই টেলিভিশন নেটওয়ার্ক এবং ব্রিটিশ স্কাই ব্রডকাস্টিং। এর একটি ভারতীয় সংস্করণও রয়েছে যার নাম "দ্য হিস্টরি চ্যানেল ইন্ডিয়া"। এই সংস্করণটিই বাংলাদেশে সম্প্রচারিত হয়। ভারতীয় সংস্করণটিতে মূল সংস্করণের অনুষ্ঠানগুলোই অনেক পরে থেকে দেখানো হয়।

অনুষ্ঠানসমূহ

নিয়মিত সিরিজ 
 ইউএফও ফাইল্‌স
 ডিক্লাসিফাইড
 হিস্টরি'স মিস্টারিস

বিশেষ সংক্ষিপ্ত সিরিজ 
 দ্য ইউনিভার্স
 ব্যান্ড অফ ব্রাদার্স
 দ্য হলি গ্রেইল

বহিঃসংযোগ 
 The History Channel Official Site
 The History Channel Asia
 The History Channel India
 The History Channel Around the World
 The History Channel Germany
 The History Channel International
 Save Our History
 MediaLifeMagazine website (source of cable network ratings) 

মার্কিন যুক্তরাষ্ট্রের টেলিভিশন নেটওয়ার্ক
১৯৯৫-এ প্রতিষ্ঠিত টেলিভিশন চ্যানেল ও স্টেশন
এইচডি চ্যানেল
পিবডি পুরস্কার বিজয়ী
মার্কিন যুক্তরাষ্ট্রের ইংরেজি ভাষার টেলিভিশন স্টেশন
মারি গেল-ম্যান

মারি গেল-ম্যান (১৫ সেপ্টেম্বর ১৯২৯–২৪ মে, ২০১৯) একজন মার্কিন পদার্থবিজ্ঞানী। মৌলিক কণাসমূহের পদার্থবিজ্ঞান বিষয়ে মৌলিক গবেষণার জন্য তিনি ১৯৬৯ সালে পদার্থবিজ্ঞানে নোবেল পুরস্কার লাভ করেন। তার জন্ম মার্কিন যুক্তরাষ্ট্রের নিউ ইয়র্ক সিটির ম্যানহাটনে।

পুরস্কার ও সম্মাননা

পুরস্কারসমূহ 
 ডেনি হাইনেমান পুরস্কার (১৯৫৯)
 আর্নেস্ট অরল্যান্ডো লরেন্স পুরস্কার (১৯৬৬)
 ফ্রাংকলিন পদক (১৯৬৭)
 জন জে কার্টি পদক (১৯৬৮)
 পদার্থবিজ্ঞানে নোবেল পুরস্কার (১৯৬৯)
 রিসার্চ করপোরেশন পুরস্কার (১৯৬৯)
 রোল অফ অনার ফর এনভিরনমেন্টাল এচিভমেন্ট, জাতিসংঘ পরিবেশ বিষয়ক প্রোগ্রাম (১৯৮৮)
 এরিস পুরস্কার (১৯৯০)
 টেলুরাইড টেক ফেস্টিভাল অ্যাওয়ার্ড ফর টেকনোলজি, টেলুরাইড, কলোরাডো, ২০০২
 বর্ষসেরা মানবতাবাদী (২০০৫), অ্যামেরিকান হিউম্যানিস্ট অ্যাসোসিয়েশন

বিশ্ববিদ্যালয় প্রদত্ত সম্মানজনক ডিগ্রি 
 ইয়েল বিশ্ববিদ্যালয় — ডিএসসি, ১৯৫৯
 শিকাগো বিশ্ববিদ্যালয় — এসসিডি (এইচসি), ১৯৬৭
 ইউনিভার্সিটি অফ ইলিনয় অ্যাট আর্বানা-শ্যাম্পেন — এসসিডি (এইচসি), ১৯৬৮
 ওয়েসলেয়ানবিশ্ববিদ্যালয় — এসসিডি (এইচসি), ১৯৬৮
 তুরিন বিশ্ববিদ্যালয়, ইতালি — সম্মানসূচক ডক্টরেট, ১৯৬৯
 ইউনিভার্সিটি অব উটাহ — এসসিডি (এইচসি), ১৯৭০
 কলাম্বিয়া বিশ্ববিদ্যালয় — এসসিডি (এইচসি), ১৯৭৭
 কেমব্রিজ বিশ্ববিদ্যালয়, ইংল্যান্ড — এসসিডি (এইচসি), ১৯৮০
 অক্সফোর্ড বিশ্ববিদ্যালয়, ইংল্যান্ড — ডিএসসি (এইচসি), ১৯৯২
 দক্ষিণ ইলিনয় বিশ্ববিদ্যালয় — এসসিডি (এইচসি), ১৯৯৩
 ফ্লোরিডা বিশ্ববিদ্যালয় — এসসিডি (এইচসি), প্রাকৃতিক সম্পদের ডক্টরেট, ১৯৯৪
 সাউদার্ন মেথডিস্ট বিশ্ববিদ্যালয় — এসসিডি (এইচসি), ১৯৯৯

তথ্যসূত্র ও প্রাসঙ্গিক অধ্যয়ন 
 Murray Gell-Mann Home page at Santa Fe Institute
 Encyclopaedia Britannica's Biography of Murray Gell-Mann
 
 The Man With Five Brains
 Strange Beauty home page
 The Making Of A Physicist: A Talk With Murray Gell-Mann
 The many worlds of Murray Gell-Mann 
 THE SIMPLE AND THE COMPLEX, Part I: THE QUANTUM AND THE QUASI-CLASSICAL with MURRAY GELL-MANN, Ph.D.
 The Man Who Knows Everything, David Berreby, New York Times, May 8, 1994

বহিঃসংযোগ 
 Gell-Mann's Home Page at SFI

তথ্যসূত্র

১৯২৯-এ জন্ম
মার্কিন পদার্থবিজ্ঞানী
আলবার্ট আইনস্টাইন পদক বিজয়ী
মার্কিন মানবতাবাদী
ক্যালিফোর্নিয়া ইনস্টিটিউট অব টেকনোলজির শিক্ষক
রয়েল সোসাইটির বিদেশি সদস্য
ইহুদি মার্কিন বিজ্ঞানী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
২০১৯-এ মৃত্যু
নোবেল বিজয়ী পদার্থবিজ্ঞানী
মার্কিন নোবেল বিজয়ী
কণা পদার্থবিজ্ঞানী
তাত্ত্বিক পদার্থবিজ্ঞানী
দুর্বল মিথস্ক্রিয়া পদার্থবিজ্ঞানী
ইয়েল বিশ্ববিদ্যালয়ের প্রাক্তন শিক্ষার্থী
শিকাগো বিশ্ববিদ্যালয়ের শিক্ষক
ইউনিভার্সিটি অব সাউদার্ন ক্যালিফোর্নিয়ার শিক্ষক
ম্যানহাটনের ব্যক্তি
মার্কিন অজ্ঞেয়বাদী
অস্ট্রীয় ইহুদি বংশোদ্ভূত মার্কিন ব্যক্তি
রোমানীয় ইহুদি বংশোদ্ভূত মার্কিন ব্যক্তি
ইহুদি অজ্ঞেয়বাদী
কলাম্বিয়া বিশ্ববিদ্যালয়ের শিক্ষক
আমেরিকান ফিজিক্যাল সোসাইটির বিশিষ্ট সভ্য
রুশ বিজ্ঞান অ্যাকাডেমির বিদেশী সদস্য
মার্কিন ফিলোসফিক্যাল সোসাইটির সদস্য
মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
পাকিস্তান একাডেমি অফ সায়েন্সেসের সভ্য
লুই ওজেন ফেলিক্স নেএল

লুই ওজেন ফেলিক্স নেএল () (নভেম্বর ২২, ১৯০৪ - নভেম্বর ১৭, ২০০০) ছিলেন বিখ্যাত ফরাসি পদার্থবিজ্ঞানী। তিনি ফ্রান্সের লিয়োঁ শহরে জন্মগ্রহণ করেন এবং সেখানকার লিসে দ্যু পার্ক উচ্চবিদ্যালয়ে শিক্ষালাভ করেন। এরপর তিনি প্যারিসের ইকোল নরমাল সুপেরিওরে যোগ দেন। তিনি ১৯৭০ সালে সুয়েডীয় নভোপদার্থবিজ্ঞানী হানেস উলফ গোস্তা আল্‌ফভেনের সাথে যৌথভাবে পদার্থবিজ্ঞানে নোবেল পুরস্কার লাভ করেন। কঠিন পদার্থের চৌম্বক ধর্ম বিষয়ে গবেষণার জন্য তিনি এই পুরস্কার লাভ করেছিলেন। কঠিন অবস্থা পদার্থবিজ্ঞানে তিনি যে অবদান রেখেছেন তার অনেক গুরুত্বপূর্ণ প্রয়োগ রয়েছে। যেমন: কম্পিউটারের স্মৃতি উপাংশের উন্নয়ন কার্যে। ১৯৩০ সালে তিনি প্রস্তাব করেছিলেন নতুন ধরনের একটি চৌম্বক ব্যবহার থাকতে পারে যার নাম প্রতিফেরোচুম্বকত্ব যা ফেরিচুম্বকত্বকে বাধা দেবে। একটি নির্দিষ্ট তাপমাত্রার উপরে গেলে এই ধর্মটি বিলুপ্ত হয়ে যায়। তাপমাত্রার এই সীমাকে নেএল তাপমাত্রা বলা হয়। ১৯৪৭ সালে নেএল বলেন, ফেরিচুম্বকত্ব প্রদর্শন করে এমন পদার্থেরও অস্তিত্ব থাকতে পারে। তিনি কিছু কিছু শিলার দুর্বল প্রকৃতির চুম্বকত্বের ব্যাখ্যা দেন যা ভূ-চুম্বকত্বের ইতিহাস অধ্যয়নে উপকারে এসেছে।

বহিঃসংযোগ 
 Louis Eugène Félix Néel
 Louis Néel - Biography. Nobel Lectures, Physics 1963-1970. Elsevier Publishing Company, Amsterdam .
 Néel Institute Grenoble, France.

১৯০৪-এ জন্ম
২০০০-এ মৃত্যু
নোবেল বিজয়ী পদার্থবিজ্ঞানী
ফরাসি নোবেল বিজয়ী
ফরাসি পদার্থবিজ্ঞানী
ইকোল নরমাল সুপেরিওরের প্রাক্তন শিক্ষার্থী
স্ট্রসবার্গ বিশ্ববিদ্যালয় অনুষদ
রয়েল সোসাইটির বিদেশি সদস্য
রুশ বিজ্ঞান অ্যাকাডেমির বিদেশী সদস্য
ফরাসি বিজ্ঞান একাডেমির সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
ক্রিস ইগলস

ক্রিস্টোফার ঈগলস (জন্ম ১৯ নভেম্বর ১৯৮৫) একজন ইংরেজ ফুটবল খেলোয়াড়। ফুটবলেে তার সেরা অবস্থান আক্রমণাত্নক ডান মধ্যমাঠের খেলোয়াড়। বর্তমানে তিনি ম্যানচেস্টার ইউনাইটেডেে খেলেন।

মূলত ওয়াটফোর্ডে তিনি বেড়ে উঠলেও ১৪ বছর বয়সে তিনি ওয়াটফোর্ড ছেড়ে ম্যানচেস্টার ইউনাইটেড অ্যাকাডেমিতে যোগ দেন। এর বদলে পরে ম্যানচেস্টার ইউনাইটেড থেকে ড্যানি ওয়েবার ওয়াটফোর্ডে যোগ দেন।

২০০৩ সালের ২৮ অক্টোবর মুল দলের অংশ হিসেবে ইগলসের অভিষেক ঘটে। এসময় ফুটবল লিগ কাপ প্রতিযোগিতায় লিডস ইউনাইটেডের বিপক্ষে খেলার দ্বিতীয় অর্ধে কিয়েরেন রিচার্ডসনের পরিবর্তে তিনি মাঠে নামেন এবং এ খেলায় ইউনাইটেড বিজয়ী হয়। এই মৌসুমে তিনি আর মাত্র একবার মাঠে নেমেছেন, ওয়েস্ট ব্রমের বিপক্ষে ক্রিস্টিয়ানো রোনালদোর বদলী হিসেবে। এখেলায় ইউনাইটেড ২-০ গোলে বিজয়ী হয়।

২০০৫ সালের ২১ জানুয়ারি ঈগলসকে ধারে ওয়াটফোর্ডে খেলতে দেয়া হয়।  এসময় তিনি ১৩ খেলায় ১টি গোল করেন। ২০০৫-০৬ মৌসুমের প্রথম ভাগে তাকে আবার ধারে শেফিল্ড ওয়েডনেজডে দলে খেলতে দেয়া হয়। লিডসের বিপক্ষে শেফিল্ডের পক্ষে তিনি তার প্রথম গোল করেন। ওয়েডনেজডের পক্ষে তিনটি গোল করে তিনি আবার ম্যানচেস্টার ইউনাইটেড ক্লাবে ফেরত আসেন।

২০০৬ সালের ৬ জানুয়ারি তাকে আবার ওয়াটফোর্ড দলে ধারে পাঠানো হয়। ওয়াটফোর্ডের হয়ে তিনি লিগে তার প্রথম খেলাতেই গোল করেন। - এই গোলের সুবাদে তিনি আলোচনায় আসেন এবং উইম্বলডনের বিপক্ষে বেকহ্যামের গোলের সাথে এটির তুলনা করা হয়। এই গোলটি মৌসুমের সেরা গোলের স্বীকৃতি অর্জন করে।

দলে মধ্যমাঠের খেলোয়াড়ের ঘাটতি থাকা সত্ত্বেও ঈগলসকে অভিজ্ঞতা অর্জনের জন্য আবার ধারে ডাচ দল এনইসি নিজমেগেন দলে পাঠানো হয়। 

২০০৬ সালের ২১ ডিসেম্বর তিনি ম্যানচেস্টার ইউনাইটেড দলে ফিরে আসার সিদ্ধান্ত নেন। তিনি এনইসি দলের পক্ষে ১১টি খেলায় অংশ নিয়েছেন যার অধিকাংশই বদলী হিসেবে। ২০০৭ সালের ১৩ মার্চ মার্সেলো লিপ্পির ইউরোপীয় একাদশের সাথে ম্যানচেস্টার ইউনাইটেডেের প্রীতি খেলায় তিনি দ্বিতীয় অর্ধে মাঠে নামেন।

২০০৭ সালের ২৮ এপ্রিল তিনি ম্যানচেস্টার ইউনাইটেড মূল দলের হয়ে প্রথম প্রিমিয়ারশিপে গোল দেন। দ্বিতীয় অর্ধে তিনি মাঠে নেমে গোল দেন যাতে ম্যানচেস্টার ইউনাইটেড ৪-২ গোলে এভারটনকে পরাজিত করে। ২০০৭ সালের ২০ জুলাই ম্যানচেস্টার ইউনাইটেডেের এশিয়ান ট্যুরে তিনি কয়েকটি দর্শনীয় গোল করেন। ২০০৭-০৮ মৌসুমে তিনি প্রথম একাদশে অন্তুর্ভুক্ত হবার চেষ্টা চালাচ্ছেন

তথ্যসূত্র

বহিঃসংযোগ 
 
 Official Manchester United profile

১৯৮৫-এ জন্ম
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
জীবিত ব্যক্তি
অ্যাক্রিংটন স্ট্যানলি ফুটবল ক্লাবের খেলোয়াড়
ব্ল্যাকপুল ফুটবল ক্লাবের খেলোয়াড়
বোল্টন ওয়ান্ডারার্স ফুটবল ক্লাবের খেলোয়াড়
বার্নলি ফুটবল ক্লাবের খেলোয়াড়
বুরি ফুটবল ক্লাবের খেলোয়াড়
চার্ল্টন অ্যাথলেটিক ফুটবল ক্লাবের খেলোয়াড়
অল্ডাম অ্যাথলেটিক ফুটবল ক্লাবের খেলোয়াড়
পোর্ট ভ্যাল ফুটবল ক্লাবের খেলোয়াড়
শেফিল্ড ওয়েঞ্জডে ফুটবল ক্লাবের খেলোয়াড়
ওয়াটফোর্ড ফুটবল ক্লাবের খেলোয়াড়
প্রিমিয়ার লিগের খেলোয়াড়
ফুটবল উইঙ্গার
নেদারল্যান্ডসে প্রবাসী ফুটবলার
এনইসি নিজমেগেন খেলোয়াড়
ইংরেজ ফুটবল লিগের খেলোয়াড়
এরেডিভিজির খেলোয়াড়
স্কটীয় পেশাদার ফুটবল লিগের খেলোয়াড়
পুরুষ ফুটবল মধ্যমাঠের খেলোয়াড়
টম হিটন

থমাস "টম" হিটন (জন্ম ১৫ এপ্রিল ১৯৮৬) একজন ইংরেজ ফুটবলার যিনি গোলরক্ষক হিসেবে ম্যানচেস্টার ইউনাইটেড ক্লাবে খেলেন। তার জন্ম হয়েছিল চেস্টারে।

তিনি জুনিয়র খেলোয়াড় হিসেবে ম্যানচেস্টার ইউনাইটেড ক্লাবে যোগ দেন। ইউরোপ একাদশের সাথে ম্যানচেস্টার ইউনাইটেড দলের খেলায় তিনি টমাস কুশচাকের ব্যাক-আপ হিসেবে প্রথম একাদশে অন্তর্ভুক্ত হন।

তিনি ম্যানচেস্টার ইউনাইটেডের রিজার্ভ দলে খেলেছেন যে দলটি ২০০৪-০৫ মৌসুমে বার্কলেস প্রিমিয়ারশিপ রিজার্ভ লিগের উত্তরাঞ্চীয় ট্রফি জিতেছে।

২০০৫-০৬ মৌসুমে তাকে ধারে সুইনডন টাউন দলে খেলতে দেয়া হয়। এখানে তিনি ২০ টি খেলায় অংশ নেন এবং অভিষেক খেলাতেই একটি পেনাল্টি ঠেকিয়ে ম্যানেজারের প্রশংসা অর্জন করেন।

বহিঃসংযোগ 
 
 Swindon Town player profile

১৯৮৬-এ জন্ম
ইংরেজ ফুটবলার
অ্যাস্টন ভিলা ফুটবল ক্লাবের খেলোয়াড়
ব্রিস্টল সিটি ফুটবল ক্লাবের খেলোয়াড়
বার্নলি ফুটবল ক্লাবের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
কুইন্স পার্ক রেঞ্জার্স ফুটবল ক্লাবের খেলোয়াড়
রচডেল এএফসির খেলোয়াড়
সুইন্ডন টাউন ফুটবল ক্লাবের খেলোয়াড়
উইকম ওয়ান্ডারার্স ফুটবল ক্লাবের খেলোয়াড়
প্রিমিয়ার লিগের খেলোয়াড়
রয়্যাল আন্টভের্প ফুটবল ক্লাবের খেলোয়াড়
চেশায়ারের ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
ইংল্যান্ডের আন্তর্জাতিক যুব ফুটবলার
জীবিত ব্যক্তি
কার্ডিফ সিটি ফুটবল ক্লাবের খেলোয়াড়
ইংরেজ ফুটবল লিগের খেলোয়াড়
ইংল্যান্ডের আন্তর্জাতিক ফুটবলার
উয়েফা ইউরো ২০১৬-এর খেলোয়াড়
বেলজিয়ামে প্রবাসী ফুটবলার
পুরুষ ফুটবল গোলরক্ষক
পোর্টসমাথ

পোর্টসমাথ () যুক্তরাজ্যের দক্ষিণ উপকূলে অবস্থিত হ্যাম্পশায়ার কাউন্টির দ্বিতীয় বৃহত্তম শহর। পোর্টসমাথ যুক্তরাজ্যের একমাত্র দ্বীপ শহর হিসেবে পরিচিত; মূলত পোর্ট সি দ্বীপে অবস্থিত। শহরটি লন্ডন থেকে ১০৩ কিলোমিটার দক্ষিণ পশ্চিম দিকে এবং সাউদাম্পটন থেকে ১৯ কিলোমিটার দক্ষিণ প্রবে অবস্থিত। এটিকে প্রায়শ পম্পেই নামে ডাকা হয়।

তথ্যসূত্র 

ইংল্যান্ডের শহর
ইংল্যান্ডের বরো
ইংলিশ চ্যানেলের বন্দর ও পোতাশ্রয়
পেত্রা

পেত্রা () একটি প্রাচীন আরব শহর। বর্তমান জর্দানের দক্ষিণ-পশ্চিমের শহর ওয়াদি মুসার ঠিক পূর্বে হুর পাহাড়ের পাদদেশে এর অবস্থান। ২৪০০-২২০০ বছর আগে এটি ছিল নাবাতীয় রাজ্যের রাজধানী। পেত্রা নগরী মূলত একটি অত্যন্ত সুরক্ষিত দুর্গ ছিল। এটি বিখ্যাত এর অসাধারণ প্রাকৃতিক সৌন্দর্য আর গুরুত্বপূর্ণ স্মৃতিস্তম্ভগুলোর জন্য। এটি তৈরি হয়েছে গুহার মধ্যে যা কোথাও কোথাও মাত্র ১২ ফুট চওড়া, মাথার ওপরে পাথরের দেয়াল। গুহার পাশেই রয়েছে কঠিন পাথরের দেয়ালের গায়ে গ্রথিত সেই প্রাচীন দালানগুলো যার মধ্যে সবচেয়ে বিখ্যাত হল ‘খাজনেত ফিরাউন’ নামের মন্দিরটি। মন্দিরটি ফারাওদের ধনভান্ডার নামেও পরিচিত। আরো রয়েছে একটি অর্ধগোলাকৃতির একটি নাট্যশালা যেখানে প্রায় ৩০০০ দর্শক একসাথে বসতে পারে।

পেত্রা নগরী ছিল অত্যন্ত সুরক্ষিত ও অর্থনৈতিকভাবে সমৃদ্ধ। পেত্রার চারধারে ছিল উঁচু পাহাড় আর একটি অফুরন্ত ঝরনাধারা। পশ্চিমের গাজা, উত্তরের বসরা ও দামাস্কাস, লোহিত সাগরের পাশের আকুয়াবা ও লিউস এবং মরুভূমির উপর দিয়ে পারস্য উপসাগরে যাওয়ার প্রধান সব বাণিজ্যিক পথগুলোকে নিয়ন্ত্রণ করতো পেত্রা।

রোমান শাসনের সময় সমুদ্রকেন্দ্রিক বাণিজ্য পুরোদমে শুরু হলে পেত্রা দ্রুত ধ্বংস হতে থাকে। ১০৬ সালে রোমানরা এটিকে দখল করে তাদের ‘আরব পেত্রাইয়া’ প্রদেশের অংশীভূত করে। দ্বিতীয় ও তৃতীয় শতকে শহরটির প্রভূত উন্নতি হলেও পরবর্তীকালে প্রতিদ্বন্দী শহর ‘পামিরা’ পেত্রার অধিকাংশ বাণিজ্যই দখল করে নিলে তখন পেত্রার গুরুত্ব কমে যায়। মুসলমানেরা এটিকে তাদের দখলে নেয় সপ্তম শতকে এবং পরবর্তীতে দ্বাদশ শতকে আবার ক্রুসেডাররা এটিকে দখল করলে ক্রমেক্রমে এটি ধ্বংসপ্রাপ্ত হয়। এছাড়া ৩৬৩ সালে এক ভূমিকম্প ধ্বংস করে দেয় এর দালানগুলো, নষ্ট করে দেয় এর পানি সঞ্চালন ব্যবস্থাকে। মধ্যযুগে পেত্রার ধ্বংসাবশেষ আগ্রহের কেন্দ্রবিন্দুতে পরিণত হয়, ত্রয়োদশ শতকের দিকে পেত্রা দেখতে যান ইজিপ্টের সুলতান বাইবারস।

বহু বছর অজানা থাকার পর এই প্রাচীন শহরটিকে পশ্চিমা বিশ্বের কাছে উন্মোচন করেন সুইস পরিব্রাজক জোহান লুডিগ বুর্খার্দত, ১৮১২ সালে। জন উইলিয়াম বার্গন তার নিউডিগেট পুরস্কার বিজয়ী বিখ্যাত এক সনেটে একে বর্ণনা করেছেন “a rose-red city half as old as time” বলে। বার্গন কিন্তু পেত্রাতে যাননি। বলা যেতে পারে যেতে পারেননি। কারণ প্রথম বিশ্বযুদ্ধের পর পর্যন্ত শুধুমাত্র ইউরোপীয়ানরাই সেখানে যেতে পারতেন। স্থানীয় লোক আর অস্ত্রশস্ত্র নিয়ে যেতে হত সেখানে। ইউনেস্কো এটিকে ‘বৈশ্বিক ঐতিহ্যবাহী স্থান’ ঘোষণা করে ১৯৮৫ সালে। ঘোষণায় পেত্রাকে বলা হয় “one of the most precious cultural properties of man's cultural heritage”। পেত্রা সংস্কৃতি, সম্পদ আর ক্ষমতায় একসময় যে কত সমৃদ্ধ ছিল তা প্রমাণ করতে পেত্রার ধ্বংসাবশেষই যথেষ্ট।

চিত্রশালা

তথ্যসূত্র

বহিঃসংযোগ 

 Petra In The Early 1800s
 3D-tour on Petra
 Video on Petra
 Petra Archaeological Park 
 University of Arkansas Petra Project: https://web.archive.org/web/20131014183648/http://geosciences.uark.edu/217.php
 Smart e Guide, interactive map of Petra
 Biblical Archaeology Society, "Solving the Enigma of Petra and the Nabataeans", Biblical Archaeology Review

 
নাবাতীয় স্থাপত্য
জর্ডানের প্রত্নতাত্ত্বিক স্থান
বিশ্ব ঐতিহ্যবাহী স্থান
আরবীয় স্থাপত্য
জর্ডানের প্রাক্তন জনবহুল স্থান
পূর্ব-ভূমধ্যসাগরীয় অঞ্চল
নবতাঈ
রেশম পথের উপর অবস্থিত জনবহুল স্থান
জর্ডানের পর্যটন
টনি ডান

অ্যান্টনিও পিটার ডান (জন্ম জুলাই ২৪, ১৯৪১ ডাবলিন), আইরিশ ফুটবল খেলোয়াড় যিনি সাধারণত লেফট-ব্যাক হিসেবে খেলেছেন। প্রজাতন্ত্রী আয়ারল্যান্ড জাতীয় দলের হয়ে তিনি ৩৩ টি খেলায় অংশ নিয়েছেন ১৯৬২-১৯৭৫ সাল পর্যন্ত। তিনি ১৯৬৯ সালের বর্ষসেরা আইরিশ ফুটবলার মনোনীত হয়েছিলেন।

১৯৫৮-৬০ সাল পর্যন্ত তিনি শেলবর্ন ক্লাবে খেলেছেন। এই ক্লাবের সাথে তিনি এফএআই যুব কাপ জেতেন ১৯৫৯ সালে। পরের বছর এই ক্লাবের সাথেই এফএআই কাপ জেতেন।

এফএআই কাপের ফাইনাল খেলার এক সপ্তাহ পরে তিনি ৫০০০ পাউন্ডের বিনিময়ে ম্যানচেস্টার ইউনাইটেড ক্লাবের সাথে চুক্তিবদ্ধ হন। ম্যানচেস্টার ইউনাইটেডের পক্ষে তার অভিষেক হয় ১৯৬০ সালের ১৫ অক্টোবর বার্নলের বিপক্ষে। তিনি ১৯৬৩ সালের এফএ কাপ, ১৯৬৪-৬৫ ও ১৯৬৬-৬৭ মৌসুমের ফুটবল লীগ প্রথম বিভাগ ও ১৯৬৮ সালের ইউরোপীয়ান কাপ জয়ে ক্লাবের পক্ষে ভূমিকা রেখেছেন। তার ইউনাইটেড ক্যারিয়ারে তিনি ৫৩০ খেলায় অংশ নিয়েছেন এবং ২টি গোল করেছেন। ম্যানচেস্টার ইউনাইটেডের পক্ষে সবচেয়ে বেশি ম্যাচ খেলা শীর্ষ দশ জনের মধ্যে তিনি অন্যতম।

১৯৭৩ সালের আগস্ট মাসে তিনি বোল্টন ওয়ান্ডারার্স ক্লাবে চলে যান। ১৯৭৭-৭৮ সালে বোল্টনকে তিনি ফুটবল লীগ দ্বিতীয় বিভাগ শিরোপা জিততে সাহায্য করেন। ১৯৭৯ সালে তিনি ডেট্রয়েট এক্সপ্রেস ক্লাবে যোগ দেন।

পেশাদারী ফুটবল থেকে অবসর নেয়ার পর তিনি বোল্টনের ম্যানেজার হয়ে ফিরে আসেন। ১৯৭৯-১৯৮১ পর্যন্ত তিনি বোল্টনের ম্যানেজারের দায়িত্ব পালন করেন। ১৯৮২-১৯৮৩ সালে তিনি বিল ফোকেস এর বদলে Steinkjer F.C. দলে যোগ দেন।

বর্তমানে তিনি তিনি গ্রেটার ম্যানচেস্টার এলাকার সেল অঞ্চলে ড্রাইভিং রেঞ্জ পরিচালনা করেন।

সম্মাননা 
  এফএআই কাপ: ১
 শেলবর্ন - ১৯৬০
  ফুটবল লীগ প্রথম বিভাগ: ২
 ম্যানচেস্টার ইউনাইটেড - ১৯৬৪/৬৫, ১৯৬৬/৬৭
  ফুটবল লীগ দ্বিতীয় বিভাগ: ১
 বোল্টন ওয়ান্ডারার্স - ১৯৭৭/৭৮
  এফএ কাপ: ১
 ম্যানচেস্টার ইউনাইটেড - ১৯৬৩
 ইউরোপীয়ান কাপ: ১
 ম্যানচেস্টার ইউনাইটেড - ১৯৬৮

তথ্যসূত্র

বহিঃসংযোগ 
 Irish football greats @ fai.ie
 Sporting Heroes

১৯৪১-এ জন্ম
আয়ারল্যান্ডীয় ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
বোল্টন ওয়ান্ডারার্স ফুটবল ক্লাবের খেলোয়াড়
মার্কিন যুক্তরাষ্ট্রে প্রবাসী ফুটবলার
প্রজাতন্ত্রী আয়ারল্যান্ডীয় ফুটবলার
২০২০-এ মৃত্যু
শেলবোর্ন এফসি খেলোয়াড়
ইংল্যান্ডে প্রবাসী ফুটবলার
লিগ অফ আয়ারল্যান্ড খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
পুরুষ ফুটবল রক্ষণভাগের খেলোয়াড়
ইংরেজ ফুটবল লিগের খেলোয়াড়
তাহরুন নেসা আবদুল্লাহ

তাহরুননেসা আহমেদ আবদুল্লাহ বাংলাদেশের একজন লেখক ও সমাজ কর্মী। তিনি বাংলাদেশের গ্রামাঞ্চলের নারীদের নিয়ে বিভিন্ন গবেষণা করেছেন এবং তাদের জীবনযাত্রার মানোন্নয়নে কাজ করেছেন। তিনি বাংলাদেশ পল্লী উন্নয়ন একাডেমীর সাথে যুক্ত ছিলেন।

জন্ম ও শিক্ষা 
তাহরুননেসা আবদুল্লাহর জন্ম ১৯৩৭ সালের ২১ এপ্রিল এ তৎকালীন পূর্ববঙ্গের যশোর জেলার ঘোড়াগাছা গ্রামে। তার পিতা রফিউদ্দিন আহমেদ ছিলেন নামকরা উকিল, যিনি তার মেয়ের পড়াশোনার উপর অনেক গুরুত্ব দিতেন। তিনি ঢাকা বিশ্ববিদ্যালয়ের সমাজ কল্যাণ বিভাগের প্রথম ব্যাচের ছাত্রী ছিলেন। ১৯৬০ সালে সমাজ কল্যাণে এম.এ. ডিগ্রী লাভ করেন। পরবর্তীতে ১৯৬২ সালে লেবাননে আমেরিকান ইউনিভার্সিটি, বৈরুত থেকে গণস্বাস্থ্যে ডিপ্লোমা এবং এম.এস. ইন এগ্রিকালচার এক্সটেনশন এডুকেশন করেন আমেরিকার মিশিগান স্টেটস ইউনিভার্সিটি থেকে ১৯৬৮ সালে। পরে তিনি বর্তমান পল্লী উন্নয়ন একাডেমী (বার্ড) কুমিল্লায় প্রশিক্ষক হিসেবে যোগ দেন।

কর্মজীবন
তিনি বয়স্ক নারী শিক্ষা, পুষ্টি এবং নারীদের কৃষি সংক্রান্ত কর্মকাণ্ডের পাশাপাশি সমবায়ের মাধ্যমে আয় বর্ধনের উপর প্রশিক্ষণ দেন। ১৯৭৪ এ পল্লী উন্নয়ন প্রকল্পের যুগম-পরিচালক হিসেবে নিয়োগ পান। তিনি প্রধানত নারী সমবায় সমিতি গঠন ও পরিবার পরিকল্পনা বিষয়ে কাজ করেন । ১৯৭৮ সালে বাংলাদেশের গ্রামীণ নারীদের পর্দা প্রথার থেকে বের করে নারী পুরুষের সমতার পথে যাত্রার নতুন দিগন্তে পথ প্রদর্শনের ভুমিকার জন্য রামোন ম্যাগসেসে পুরস্কার লাভ করেন। পি কে এস এফ ২৯ মার্চ ২০০৮ তারিখে তাকে আজীবন সম্মাননা প্রদান করে ।
বাংলাদেশের বাইরে ভারত, পাকিস্তান, শ্রীলঙ্কা এবং থাইল্যান্ডে কাজ করেন । সরকারী, আন্তর্জাতিক সংঘ, অসংখ্য প্রকল্পে বিভিন্ন পর্যায়ে সম্পৃক্ত ছিলেন। স্থানীয় সরকার কমিশন, নারী ও শিশু বিষয়ক মন্ত্রণালয়ে গুরুত্বপূর্ণ ভূমিকা পালন করেন। বর্তমানে তিনি ডেমোক্রেসিওয়াচ নামক এন.জি.ও.'র স্থানীয় সরকার বিষয়ক প্রকল্পের পরিচালকের দায়িত্ব পালন করছেন। এ ছাড়া তিনি ব্রাক, পিকেএসএফ, আশা, আইন সালিশ কেন্দ্র, গণ বিশ্ববিদ্যালয় সহ অনেক শিক্ষা ও সামাজিক উন্নয়ন মূলক প্রতিষ্ঠানের পরিচালনা পরিষদের সদস্য।

তিনি "Rural Women in Bangladesh: Prospects for Change" বইয়ের সহলেখক। তার অসংখ্য প্রবন্ধ প্রকাশিত হয়েছে স্থানীয় ও আন্তর্জাতিক জার্নালে। তিনি আইসিডিডিআর,বি এবং সিরডাপ জার্নালের সম্পাদক মন্ডলীর সদস্য। প্রচার বিমূখ তাহরুন নেসা আবদুল্লাহ নিরবে নিভৃতেই কাজ করতে পছন্দ করেন।

তথ্যসূত্র 

১৯৩৭-এ জন্ম
জীবিত ব্যক্তি
রামোন ম্যাগসেসে পুরস্কার বিজয়ী
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী সমাজকর্মী
ইডেন মহিলা কলেজের প্রাক্তন শিক্ষার্থী
২০শ শতাব্দীর বাংলাদেশী লেখিকা
শীতলক্ষ্যা নদী

শীতলক্ষ্যা নদী বা লক্ষ্যা নদী বাংলাদেশের উত্তর-কেন্দ্রীয় অঞ্চলের নরসিংদী, গাজীপুর, ঢাকা এবং নারায়ণগঞ্জ জেলার একটি নদী। নদীটির দৈর্ঘ্য ১০৮ কিলোমিটার, গড় প্রস্থ ২২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শীতলক্ষ্যা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৫।

প্রবাহ পথ
শীতলক্ষ্যা নদী পুরাতন ব্রহ্মপুত্র নদীর একটি শাখানদী। টোক থেকে ভাটির দিকে পুরাতন ব্রহ্মপুত্র এবং বানার নিম্ন নদীর মিলিত প্রবাহ এখন শীতলক্ষ্যা নামে পরিচিত। এর গতিপথের প্রাথমিক পর্যায়ে এটি দক্ষিণ পশ্চিমে এবং পরে নারায়ণগঞ্জের পূর্ব দিয়ে কালাগাছিয়ার কাছে ধলেশ্বরী নদীর সাথে মিশেছে। নদীটি প্রায় ১১ কিলোমিটার লম্বা এবং নারায়ণগঞ্জের নিকটে এর সর্বোচ্চ প্রস্থ প্রায় ৩০০ মিটার। এর সর্বোচ্চ প্রবাহ ডেমরার কাছে ২,৬০০ কিউসেক। সারা বছর ধরে এর নাব্যতা বজায় থাকে।

চিত্রশালা

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

ঢাকার নদী
ঢাকা জেলার নদী
নরসিংদী জেলার নদী
নারায়ণগঞ্জ জেলার নদী
গাজীপুর জেলার নদী
বাংলাদেশের নদী
দাউদকান্দি

দাউদকান্দি বাংলাদেশের দক্ষিণাঞ্চলের চট্টগ্রাম বিভাগের অন্তর্গত কুমিল্লা জেলায় অবস্থিত একটি শহর। প্রশাসনিকভাবে শহরটি দাউদকান্দি উপজেলার সদর। শহরটি দাউদকান্দি উপজেলার বৃহত্তম শহরাঞ্চল।

জনসংখ্যা
বাংলাদেশ আদমশুমারী ২০১১ অনুযায়ী দাউদকান্দি শহরের মোট জনসংখ্যা ৪৬,২৫৬  জন যার মধ্যে ২২,৮৮৭ জন পুরুষ এবং ২৩,৩৬৯ জন নারী। এ শহরের পুরুষ এবং নারী অনুপাত ৯৮। শহরে মোট হোল্ডিং সংখ্যা রয়েছে ৯,৪০০টি।

ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮.১১ মিটার।

প্রশাসন
১৯৯৫ সালে দাউদকান্দি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দাউদকান্দি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৬টি মহল্লায় বিভক্ত । ১৩.১৮ বর্গ কি.মি. আয়তনের দাউদকান্দি শহর এলাকাটি দাউদকান্দি পৌরসভা দ্বারা পরিচালিত হয়।

শিক্ষা ব্যবস্থা
দাউদকান্দি শহরের স্বাক্ষরতার হার হলো শতকরা ৫৭.৪ ভাগ।

তথ্যসূত্র 

বাংলাদেশের শহর
চট্টগ্রাম বিভাগের জনবহুল স্থান
জো স্পেন্স

জো স্পেন্স (ডিসেম্বর ১৫, ১৮৯৮ - ডিসেম্বর ৩১ ১৯৬৬) ছিলেন একজন ইংরেজ ফুটবলার। ১৯১৯ সালে তিনি ম্যানচেস্টার ইউনাইটেড ক্লাবে যোগ দেন। ১৯১৯ সালের ৩০ আগস্ট ডার্বি কাউন্টির বিপক্ষে তার অভিষেক ঘটে। বর্তমানে তিনি ৫১০ ম্যাচ খেলে ম্যানচেস্টার ইউনাইটেডের পক্ষে সবচেয়ে বেশি খেলা ফুটবলারদের তালিকায় ৯ম এবং ১৬৮ গোল করে সর্বোচ্চ গোলদাতার তালিকায় ৬ষ্ঠ অবস্থানে রয়েছেন। ১৯৩৩ সালে তিনি ক্লাব ছেড়ে দেন। তিনি ফুটবলের কিংবদন্তিতুল্য শন স্পেন্সের চাচা।

যুদ্ধকালীন সময়ে খেলা সেরা তারকা ফুটবলারদের তালিকায় জো স্পেন্স ছিলেন অন্যতম। তার ১৪ বছরের ফুটবল ক্যারিয়ারে দর্শকদের কাছে জোর কাছে বল দাও সংলাপটি সুপরিচিত হয়েছিল। তিনি মূলত একজন উইঙ্গার হিসেবে খেলেছেন।

ম্যানচেস্টার ইউনাইটেডে তার গুরুত্বের কারণে তাকে স্থানীয়ভাবে "মি. সকার" বলে ডাকা হত।

বহিঃসংযোগ 
 England profile

১৮৯৮-এ জন্ম
১৯৬৬-এ মৃত্যু
ইংরেজ ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
ব্র্যাডফোর্ড সিটি এএফসির খেলোয়াড়
গবিষয়শ্রেণী:চেস্টারফিল্ড ফুটবল ক্লাবের খেলোয়াড়
টাইন অ্যান্ড ওয়্যারের ফুটবলার
চেস্টারফিল্ড ফুটবল ক্লাবের খেলোয়াড়
ইংল্যান্ডের আন্তর্জাতিক ফুটবলার
ফুটবল আউটসাইড ফরোয়ার্ড
প্রথম বিশ্বযুদ্ধের ব্রিটিশ সেনা কর্মকর্তা
জগদ্দল বিহার

জগদ্দল মহাবিহার বাংলাদেশের নওগাঁ জেলার ধামুরহাট উপজেলার একটি প্রাচীন প্রত্নতাত্ত্বিক স্থান। এটি উপজেলা সদর থেকে প্রায় ৮ কিলোমিটার উত্তর-পূর্বে এবং মঙ্গলবাড়ি থেকে ৬ কিলোমিটার উত্তর-পশ্চিমে অবস্থিত।এটি জগতপুর মৌজার উত্তরে ও জগদ্দল মৌজার দক্ষিণাংশে অবস্থিত এক অতি প্রাচীন নিদর্শন। নওগাঁ জেলার ধামুইরহাট থানার জয়পুর-ধামুইরহাট সড়কের উত্তর দিকে অবস্থিত এই প্রাচীন কীর্তি। বর্তমানে স্থানীয় জনগণ এটিকে বটকৃষ্ণ রায় নামক একজন জমিদারের বাড়ির ধ্বংসাবশেষ বলে মনে করে।

ইতিহাস 

ইতিহাস থেকে জানা যায় যে রাজা রামপাল গৌড় রাজ্য পুনরুদ্ধারের পর রামাবতী নগরে রাজধানী স্থাপন করেন। আইন-ই-আকবর রচয়িতা আবুল ফজল এ স্থানটিকে রমৌতি বলে উল্লেখ করেছেন। প্রাচীন বাংলার ধর্মমঙ্গল কাব্যগুলিতে রামাবতীর উল্লেখ আছে। রাজা রামপালের পুত্র মদনপালের তাম্র শাসনেও রামাবতী নগরীর উল্লেখ আছে। দীনেশ চন্দ্র সেন বলেছেন যে, এই রামাবতী নগরে রাজা রামপাল জগদ্দল মহাবিহারের প্রতিষ্ঠা করেন। ঐতিহাসিক রামপ্রাণগুপ্ত জগদ্দল বিহার দিনাজপুরে অবস্থিত বলে উল্লেখ করেছেন। রামপ্রাণগুপ্তের জগদ্দল বিহার যে নওগাঁ জেলার আলোচ্য বিহার তা সহজেই অনুমান করা যায়। কারণ পূর্বে এ জেলা দিনাজপুর জেলার অংশ ছিল। একাদশ বা দ্বাদশ শতাব্দীতে রাজা রামপাল এই মন্দির নির্মাণ করেন বলে নীহাররঞ্জন রায়ের বাঙ্গালীর ইতিহাস গ্রন্থে উল্লেখ আছে। এ গ্রন্থে আরও উল্লেখ আছে যে এ মন্দিরের অধিষ্ঠাতা দেবতা ছিলেন অবলোকিতেশ্বর, আর অধিষ্ঠাত্রী দেবী ছিলেন মহাতারা।

গুরুত্ব 
এই বিহারটি প্রাচীন বাংলার শিক্ষা-দীক্ষার একটি গুরুত্বপূর্ণ কেন্দ্র ছিল। সুভাষ মুখোপাধ্যায়ের মতে এ বিহারের দুইজন স্বনামধন্য পণ্ডিত হলেন দানশীল ও বিভূতিচন্দ্র। প্রায় ষাটখানা গ্রন্থের তিব্বতী অনুবাদ করেন আচার্য দানশীল। রাজপুত্র বিভূতিচন্দ্র ছিলেন একাধারে গ্রন্থকার, টীকাকার, অনুবাদক ও সংশোধক। জগদ্দল বিহারের আচার্য মোক্ষকর গুপ্ত তর্কভাষা নামে বৌদ্ধ ন্যায়ের উপর একটি পুঁথি লিখেছিলেন। শুভকর গুপ্ত , ধর্মাকর, প্রভৃতি মনীষী আচার্যরা কোন না কোন সময় এই মহাবিহারের অধিবাসী ছিলেন। কথিত আছে যে কাশ্মিরের প্রসিদ্ধ পণ্ডিত শাক্যশ্রীভদ্র ১২০০ খ্রিষ্টাব্দে বিভিন্ন বিহার দর্শন করে জগদ্দল বিহারে এসেছিলেন। বাংলার জগদ্দল বিহারের বৌদ্ধ পণ্ডিত বিদ্যাকর সুভাষিত রত্নকোষ নামে একটি কোষকাব্য সংকলন সমাপ্ত করেছিলেন। প্রাচীন বাংলার এই জ্ঞানসাধন কেন্দ্র আজ সম্পূর্ণ ধ্বংসপ্রাপ্ত। বাংলাদেশ প্রত্নতত্ত্ব বিভাগের তত্ত্বাবধানে বর্তমানে এ স্থানটিতে খনন কাজ চলছে।

বর্তমান অবস্থা 
১৯৯৬ সালের পর তিনবার উৎখননের কাজ হয়। উৎখননের ফলে এখানে যে ধ্বংসাশেষ পড়ে রয়েছে তার আয়তন পূর্ব-পশ্চিমে দীর্ঘ ১০৫মি.X৮৫মি, দেয়াল প্রায় ৫মি.X৫মিটার।

চিত্রশালা

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

নওগাঁ জেলার দর্শনীয় স্থান
নওগাঁ জেলার প্রত্নতাত্ত্বিক স্থাপনা
বাংলাদেশের বিহার
বৌদ্ধ বিশ্ববিদ্যালয় ও কলেজ
প্রাক্তন বৌদ্ধ বিহার
পাল সাম্রাজ্য
ভারতীয় উপমহাদেশের প্রাচীন বিশ্ববিদ্যালয়
বাংলাদেশের প্রাক্তন জনবহুল স্থান
বৌদ্ধ প্রত্নতাত্ত্বিক স্থান
বিলুপ্ত বৌদ্ধ মঠ
বাংলাদেশী সংস্কৃতি
বাংলাদেশে ধ্বংসাবশেষ
বাংলাদেশের প্রত্নতাত্ত্বিক স্থান
নওগাঁ জেলা